Zbiqniev Bonek

Zbiqniev Bonek () — Polşalı keçmiş futbolçu, məşqçi, idman funksioneri. UEFA-nın hazırkı vitse-prezidenti. O, əsasən yarımmüdafiəçi kimi oynasada, sağ cinah və ikinci hücumçu kimi oynamağı bacarırdı.

O, bütün zamanların ən böyük polşalı oyunçularından biri hesab olunur və 2004-cü ildə Pele tərəfindən yaşayan 100 ən yaxşı futbolçudan biri seçilib.

 Karyera 

 Klub Karyerası 
Zbiqnev Boniek karyerasına 1973-cü ildə "Zavişa" klubunda başlayıb. Daha sonra 1975-ci ildə "Vidzev" klubuna keçən futbolçu, 1982-ci ilə kimi bu klubda çıxış edir.

Bonek Avropanın güclu liqalarından birində özünü sınayan ilk polyaklardandır. 1982-ci ildə İtaliyanın "Yuventus" klubuna keçən Zbiqnev Bonek burada dərhal əsas heyət oyunçusuna çevrilir. Mişel Platini ilə bir tandemdə çıxış edir. 80-ci illərin birinci yarısında "Yuventus"un oyununu böyük ölçüdə müəyyən edən bu tandem olur.

Baş məşqçi Covanni Trapattoninin rəhbərliyi altında Bonek 1984-cü ildə Kuboklar Kubokunu, həmin ilin Avropa Super Kubokunu və nəhayət, 1985-ci ildə Avropa Çempionlar Kubokunu qazandı. Beləliklə, "Yuventus" muzeyi eyni vaxtda üç ən nüfuzlu Avropa kuboku ilə bəzədilmiş ilk futbol klubu oldu (bundan əvvəl "Qoca Sinyora" yalnız 1977-ci il UEFA Kubokunu qazanmışdı).

1985-ci ildə İtaliyanın başqa bir klubu "Roma" klubuna keçir.

 Milli komanda karyerası 
O, ölkəsinin millisi ilə birlikdə 1982-ci il dünya çempionatının "bürünc"ünü qazanıb. Həmin dünya çempionatında o, Belçika millisinə qarşı het-trik edib. Ümumilikdə Polşa Milli komandasının heyətində Zbiqnev Bonek 80 oyunda meydana çıxıb və 24 qol vurub.

 Məşqçi karyerası 
Boniek futbolçu kimi peşəkar karyerasını başa vurduqdan sonra bir neçə il ortabab İtaliya klublarını çalışdırıb, bundan sonra Polşa Futbol İttifaqının təklifini qəbul edərək, onun vitse-prezidenti olur.

2002-ci ilin iyulunda Bonek Polşa millisinin baş məşqçisi kimi debüt edir, lakin o, uzun müddət orada qalmır. Beş oyundan sonra başqa məşqçi ilə əvəzlənir.

 Statistika 
+Klub və mövsümlərə görə oyun və qol sayıKlubMövsümLiqaKubokBeynəlxalqToplamDvizionOyunQolOyunQolOyunQolOyunQol"Vidzev"1975–76Ekstraklasa27700002771976–7724910002591977–783011214336151978–7928411002951979–802610212130121980–8111100501611981–8226832203110Toplam172509513419459Yuventus1982–83A Seriyası2851239249101983–8427362944291984–85266631034212Toplam811424828913331Roma1985–86A Seriyası29751003481986–8726464203481987–882163100247Toplam7617146209223Karyerasında toplam3298147194313419113

 Uğurları 

 Komanda ilə 
 Dünya Kubokunun bürünc mükafatçısı: 1982
 Futbol üzrə İtaliya kubokunun qalibi: 1983, 1986
 A seriyasının çempionu: 1982, 1984
 Avropa kubokunun qalibi: 1985
 Kuboklar Kubokunun qalibi: 1984
 UEFA Super Kubokunun qalibi: 1984

 Fərdi 
 Polşada ilin futbolçusu: 1978, 1982
 Dünya Kubokunun simvolik komandasına daxil edilib: 1982
 FIFA 100 siyahısına daxildir
 Golden Foot: 2009 ("Futbol Əfsanələri" nominasiyasında)
 FAI International Football Awards: Beynəlxalq Şəxsiyyət: 2012
 İtaliya Futbol Şöhrət Zalı: 2019

 İstinadlar 

 Xarici keçidlər 

Kateqoriya:Futbol yarımmüdafiəçiləri
Kateqoriya:Futbol hücumçuları
Kateqoriya:FİFA 100
Kateqoriya:Polşa futbolçuları
Kateqoriya:Polşa futbol məşqçiləri
Kateqoriya:Polşa milli futbol komandasının oyunçuları
Kateqoriya:Roma FK oyunçuları
Kateqoriya:Yuventus FK oyunçuları
Kateqoriya:İtaliya A Seriyası oyunçuları
Kateqoriya:İtaliyada legioner futbolçular
Kateqoriya:1978 FİFA Dünya Kuboku oyunçuları
Kateqoriya:1982 FİFA Dünya Kuboku oyunçuları
Kateqoriya:1986 FİFA Dünya Kuboku oyunçuları
Kateqoriya:Ekstraklasa oyunçuları
Kateqoriya:Avellino FK məşqçiləri
Kateqoriya:İtaliya A Seriyası məşqçiləri
Kateqoriya:Leççe FK məşqçiləri
Kateqoriya:Bari FK məşqçiləri
Kateqoriya:Polşanın kişi futbolçuları
Kateqoriya:UEFA Çempionlar Liqasının qalib futbolçuları